
谞讝讬专 讬讗 注"讗 - 驻讬专讜砖 砖讟讬讬谞讝诇抓

讗 诪砖谞讛 诪讝讙讜 诇讜 讗转 讛讻讜住 讜讗诪专: "讛专讬谞讬 谞讝讬专 诪诪谞讜" 鈥�/b> 讛专讬 讝讛 谞讝讬专 谞讝讬专讜转 诪诇讗讛 讜讗住讜专 讘讻诇 讚讬谞讬 谞讝讬专讜转. 诪注砖讛 讘讗砖讛 讗讞转 砖讛讬转讛 砖讬讻讜专讛 (专讜讜讬讛 诪讬讬谉), 讜诪讝讙讜 诇讛 讗转 讛讻讜住 讜讗诪专讛: "讛专讬谞讬 谞讝讬专讛 诪诪谞讜" 讗诪专讜 讞讻诪讬诐: 诇讗 谞转讻讜讜谞讛 讝讜 诇谞讝讬专讜转, 讗诇讗 诇讜诪专 "讛专讬 讛讜讗 注诇讬 拽专讘谉", 讻诇讜诪专, 讗谞讬 谞讜讚专转 讗讬住讜专 诪讻讜住 讝讜 讘诇讘讚, 砖讗讬谞讬 专讜爪讛 诇砖转讜转 讬讜转专.


讘 讙诪专讗 注诇 住讙谞讜谉 讛诪砖谞讛 转讜讛讬诐: 讜讻讬 讝讜 讚专讱 讛诪砖谞讛 诇讛讘讬讗 诪注砖讛 诇住转讜专 讗转 讚讘专讬讛 讛拽讜讚诪讬诐?! 讛诇讗 讗诪专转 专讬砖讗 [讘转讞讬诇讛] 砖诪讬 砖诪讝讙讜 诇讜 讗转 讛讻讜住 讜讗诪专 "讛专讬谞讬 谞讝讬专 诪诪谞讜" 鈥� 讛专讬 讝讛 谞讝讬专, 讜讛讚专 转谞讬 [讜讞讝专 讜砖谞讛] 讛转谞讗: 诪注砖讛 讘讗砖讛 讗讞转 砖讗诪专讛 "讛专讬谞讬 谞讝讬专讛 诪诪谞讜", 讜讗诪专讜 讞讻诪讬诐 砖谞转讻讜讜谞讛 诇讜诪专 砖讗住专讛 注诇讬讛 讻讜住 讝讜 讻拽专讘谉. 讜谞讚讬讬拽: 讗诇诪讗 讘讛讗讬 [讛专讬 砖讘讻讜住 讝讛] 讘诇讘讚 讛讜讗 砖讗住讜专, 讛讗 讬讬谞讗 讗讞专讬谞讗 [讛专讬 讬讬谉 讗讞专] 鈥� 砖专讬 [诪讜转专]  讜讗讬谉 讛讬讗 谞讝讬专讛!


 讜诪砖讬讘讬诐:  讞住讜专讬 诪讬讞住专讗 讜讛讻讬 拽转谞讬 [讞住专讛 讛诪砖谞讛 讜讻讱 讛讬讗 砖谞讜讬讛], 讻诇讜诪专, 讻讱 爪专讬讱 诇讛讘讬谞讛: 诪讝讙讜 诇讜 讗转 讛讻讜住 讜讗诪专 "讛专讬谞讬 谞讝讬专 诪诪谞讜" 鈥�/b> 讛专讬 讝讛 谞讝讬专. 讜讗诐 砖讬讻讜专 讛讜讗 讜诪讝讙讜 诇讜 讻讜住 讜讗诪专 "讛专讬谞讬 谞讝讬专 诪诪谞讜" 鈥�/b> 讗讬谞讜 谞讝讬专. 诪讗讬 讟注诪讗 [诪讛 讟注诐] 讛讚讘专 鈥� 诪砖讜诐 砖谞注砖讛 讻诪讗谉 讚讗诪专 [讻诪讬 砖讗讜诪专] "讛专讬 讻讜住 讝讜 注诇讬 拽专讘谉" 讛讜讗, 讜讻讬 转讬诪讗 [讜讗诐 转讗诪专]: 讗诐 讝讜 讻讜讜谞转讜 诇讬诪讗 讛讻讬 [砖讬讗诪专 讻讱] 讘诪驻讜专砖, 讜诪讚讜注 讗诪专 讘诇砖讜谉 "讛专讬谞讬 谞讝讬专"? 住讘专 [住讘讜专 讛讜讗]: 讗诐 讻讱 讗讜诪专, 诪讬讬转讬谉 [讬讘讬讗讜] 诇讬 讗讞专讬谞讗 [讻讜住 讗讞专转] 讜诪爪注专谉 诇讬 [讜讬爪注专讜 讗讜转讬] 讘砖转讬讛 砖讗讬谞讬 专讜爪讛 讘讛, 诇讻谉 诪讜讟讘 讗讬诪讗 诇讛讜 讛讗 诪讬诇转讗 讚驻住讬拽讗 诇讛讜 [砖讗讜诪专 诇讛诐 讚讘专 讝讛 砖驻住讜拽, 讞转讜讱, 诇讛诐] 讜讬讘讬谞讜 砖讗讬谞谞讬 专讜爪讛 诇砖转讜转 注讜讚 讻诇诇. 讜诪诪砖讬讻讛 讛诪砖谞讛: 讜诪注砖讛 谞诪讬 [讙诐 讻谉] 讘讗砖讛 讗讞转 砖讛讬转讛 砖讬讻讜专讛 讜讗诪专讛 讻谉, 砖讻讱 驻讬专砖讜 讞讻诪讬诐 讗转 讚讘专讬讛.


讙 诪砖谞讛 讛讗讜诪专 "讛专讬谞讬 谞讝讬专 注诇 诪谞转 砖讗讛讗 砖讜转讛 讬讬谉 讜诪讬讟诪讗 诇诪转讬诐", 讻诇讜诪专, 砖拽讬讘诇 注诇讬讜 谞讝讬专讜转, 讗讘诇 注砖讛 转谞讗讬 诇讛讙讘讬诇 讗讜转讛 专拽 诇讙讬讚讜诇 砖讬注专 鈥� 讛专讬 讝讛 谞讝讬专 讙诪讜专, 讜讗住讜专 讘讻讜诇谉, 讙诐 讘砖转讬讬转 讬讬谉 讜讙诐 讘讟讜诪讗讛 诇诪转讬诐.


 拽讬讘诇 谞讝讬专讜转 讜讗诪专 讗讞专 讻讱: "讬讜讚注 讗谞讬 砖讬砖 谞讝讬专讜转 讗讘诇 讗讬谞讬 讬讜讚注 砖讛谞讝讬专 讗住讜专 讘讬讬谉" 鈥�/b> 讛专讬 讝讛 讗住讜专 讘讻诇 讚讬谞讬 谞讝讬专讜转, 砖讛谞讝讬专讜转 讞诇讛 注诇讬讜 诇讙诪专讬, 讜专' 砖诪注讜谉 诪转讬专 砖讛讜讗 住讘讜专 砖讗讬谉 讗讚诐 谞讝讬专 注讚 砖讬拽讘诇 注诇 注爪诪讜 讻诇 讗讬住讜专讬 谞讝讬专讜转. 讗诪专 讗讚诐 "讬讜讚注 讗谞讬 砖讛谞讝讬专 讗住讜专 讘讬讬谉, 讗讘诇 住讘讜专 讛讬讬转讬 砖讞讻诪讬诐 诪转讬专讬谉 诇讬 诇砖转讜转 诪驻谞讬 砖讗讬谉 讗谞讬 讬讻讜诇 诇讞讬讜转 讗诇讗 讘讬讬谉", 讗讜 砖讬转讬专讜 诇讜 诇讛讬讟诪讗 "诪驻谞讬 砖讗谞讬 拽讜讘专 讗转 讛诪转讬诐" 鈥�/b> 讛专讬 讝讛 诪讜转专 讘讻诇 讛谞讚专 讻讜诇讜, 讜专' 砖诪注讜谉 讗讜住专.


讚 讙诪专讗 注诇 诪讛 砖砖谞讬谞讜 讘诪砖谞讛 "讗讬谞讬 讬讜讚注 砖讛谞讝讬专 讗住讜专 讘讬讬谉" 专' 砖诪注讜谉 诪转讬专, 砖讜讗诇讬诐: 讻讬讜谉 砖专' 砖诪注讜谉 住讘讜专 砖讗诐 讗讚诐 谞讜讚专 谞讚专 谞讝讬专讜转 砖讗讬谞讜 讻讜诇诇 讗转 讻诇 讗讬住讜专讬 讛谞讝讬专讜转 讗讬谞讜 谞讝讬专 讘讻讱, 讜诇驻诇讜讙 谞诪讬 [讜砖讬讞诇讜拽 讙诐 讻谉] 专' 砖诪注讜谉 讘专讬砖讗 [讘转讞讬诇讛] 讘诪拽专讛 讛专讗砖讜谉 讘诪砖谞讛, 砖诇 讛讗讜诪专 "讛专讬谞讬 谞讝讬专 注诇 诪谞转 砖讗讛讬讛 砖讜转讛 讬讬谉"! 讗诪专 专' 讬讛讜砖注 讘谉 诇讜讬: 讗讻谉, 讞诇讜拽 讛讬讛 专' 砖诪注讜谉 讗祝 讘专讬砖讗 [讘转讞讬诇讛] 讘诪拽专讛 讛专讗砖讜谉. 讜诪讛 砖讗诪专讜 讘诪砖谞讛 "讜专' 砖诪注讜谉 诪转讬专" 鈥� 诪转讬讬讞住 诇砖谞讬 讛讚讬谞讬诐.


专讘讬谞讗 讗诪专: 讘专讬砖讗 [讘转讞讬诇讛] 诇讗 驻诇讬讙 [讞诇拽] 专' 砖诪注讜谉. 诪讗讬 讟注诪讗 [诪讛 讟注诐] 讛讚讘专 诪砖讜诐 讚讛讜讛 诇讬讛 [砖讛专讬讛讜] 讻诪转谞讛 注诇 诪讛 砖讻转讜讘 讘转讜专讛, 砖讛讜讗 专讜爪讛 诇讛讙讘讬诇 讚讬谉 诪驻讜专砖 诪谉 讛转讜专讛, 讜讻诇 讛诪转谞讛 注诇 诪讛 砖讻转讜讘 讘转讜专讛 鈥�/b> 转谞讗讜 讘讟诇, 诇驻讬 砖讗讬谞讜 讬讻讜诇 诇讘讟诇 讚讘专讬 转讜专讛. 讜砖讗专 讚讘专讬讜 拽讬讬诪讬诐, 讜诇讻谉 拽讘诇转 谞讝讬专讜转讜 转拽驻讛 诇讻诇 讚讬谞讬 谞讝讬专讜转. 讜诇注讜诪转 讟注谞讛 讝讗转 鈥� 诪注讬专讬诐: 讜专' 讬讛讜砖注 讘谉 诇讜讬 讗诪专 [讬讻讜诇 讛讬讛 诇讜诪专] 诇讱: [讛讗讬 [讝讛] ] 讛诇砖讜谉 砖讗诪专 "注诇 诪谞转" 鈥� 讗讬谉 诪砖诪注讜 砖拽讬讘诇 注诇讬讜 讗转 讻诇 讚讬谉 讛谞讝讬专讜转, 讜讛讜住讬祝 注诇讬讜 转谞讗讬, 讗诇讗 "讻讞讜抓" 讚诪讬 [谞讞砖讘],  讻讗讬诇讜 讗诪专 诪转讞讬诇讛 砖讛讜讗 诪拽讘诇 注诇讬讜 谞讝讬专讜转 讞讜抓 诪讚讘专 诪住讜讬讬诐. 讜诇讻谉 诇讚注转 专' 砖诪注讜谉 诇讗 讛讬转讛 驻讛 谞讝讬专讜转 讻诇诇, 砖讛专讬 诇讗 拽讬讘诇 注诇讬讜 讻诇 讗讬住讜专讬 谞讝讬专讜转.


 讜诪注讬专讬诐:  转谞讬讗 讻讜讜转讬讛 [砖谞讜讬讛 讘专讬讬转讗 讻砖讬讟转讜] 砖诇 专讘讬谞讗: 讗诪专 讗讚诐 "讛专讬谞讬 谞讝讬专 注诇 诪谞转 砖讗讛讗 砖讜转讛 讬讬谉 讜诪讬讟诪讗 诇诪转讬诐" 鈥�/b> 讛专讬 讝讛 谞讝讬专, 讜讗住讜专 讘讻讜诇谉, 诪驻谞讬 砖讛讜讗 诪转谞讛 注诇 诪讛 砖讻转讜讘 讘转讜专讛, 讜讻诇 讛诪转谞讛 注诇 诪讛 砖讻转讜讘 讘转讜专讛 转谞讗讜 讘讟诇.


讛 讘拽讟注 讛讗讞专讜谉 讘诪砖谞讛 砖谞讬谞讜 砖讗诐 讗诪专: "讬讜讚注 讗谞讬 砖讛谞讝讬专 讗住讜专 讘讬讬谉 讗讘诇 讞砖讘转讬 砖讬转讬专讜 诇讬 讞讻诪讬诐 诇砖转讜转 "鈥� 讞讻诪讬诐 讗讜诪专讬诐 砖讛谞讚专 讘讟诇, 讜专' 砖诪注讜谉 讗讜住专. 讜诪拽砖讬诐: 讜讛讗诪专转 专讬砖讗 [讜讛专讬 讗诪专转 讘转讞讬诇讛] 讘讚讬谉 讛拽讜讚诐 讘诪砖谞讛, "讗讘诇 讗讬谞讬 讬讜讚注 砖讛谞讝讬专 讗住讜专 讘讬讬谉", 砖讛讜讗 讚讜诪讛 诇讻讗讜专讛, 讻讬 诇讚注转 转谞讗 拽诪讗 讗住讜专, 讜专' 砖诪注讜谉 诪转讬专! 讜讻讬爪讚 讛驻讻讜 讻讗谉 讗转 砖讬讟讜转讬讛诐? 讜诪砖讬讘讬诐: 砖谞讛 讗转 讛讙专住讛 讜讗讬诪讗 谞诪讬 [讗诪讜专 讙诐 讻谉] 讻讗谉: 讛专讬 讝讛 讗住讜专, 讜专' 砖诪注讜谉 诪转讬专. 讜讗讬讘注讬转 讗讬诪讗 [讜讗诐 转专爪讛 讗诪讜专]: 诇注讜诇诐 诇讗 转讬驻讜讱 [转讛驻讜讱] 讗转 讛砖讬讟讜转, 讜转讬砖讗专 讛讙讬专住讛 讘诪拽讜诪讛. 讗诇讗 讬砖 诪拽讜诐 诇讞诇拽 讘讬谉 砖谞讬 讛诪拽专讬诐; 讛转诐 [砖诐]

